钦定古今图书集成/方舆汇编/职方典/第1093卷 > 邵武府古迹考 府志通志合载
## 钦定古今图书集成/方舆汇编/职方典/第1093卷 > 邵武府古迹考 府志通志合载

本府。〈邵武县附郭。〉

濂溪周先生《太极图》，刻　在郡学内。

朱文公手书碑铭　，在县东铜青山下。“朝议大夫黄中美墓道” ，成化间，郡守冯孜建亭覆之。东坡《连昌宫词》草书石刻　，在郡学明伦堂，万历二十九年毁。

乌阪城　在县城东北，即今故县地也。萧子开《建安记》：“昔越王筑城六以拒汉，此其一也。” 吴处厚诗又云：“邵武古闽县，隋为乌阪营。”

白鼠村　在郡城南。父老相传，此村昔常有白鼠、白蛇相斗，因名。今名“白渚。” 万历四十三年，村民掘地栽种，于地得白鼠，七母一子。五雄者逸去，皆宝眼银爪，身如白玉，俱为贾者所货。乃始信父老，非浪传也。

丹台　在郡城南门外。世传隋卢道者、唐樊道者暨宋黄希旦，皆常炼丹于此。

“书堂　” 在同仁堂东南。

吟室　在同仁堂西南，二扁皆宋朱熹书，王氏石铭　。宋大观二年，邵武人有葬其亲于郡西塔院旁，逾月雨过，视坟侧有痕，掘之得银杯二，铜水缶及镜铭一。又得《坟铭》石，其文曰：“琅琊王氏女，江南熙载妻。丙申闰七月，葬在石城西。” 诸器皆古，制度精巧，非世工可及。

“礼义廉耻” 四字　在石岐上，宋张南轩书。石壁“魁” 字　在城东十里，铜青石壁，谢绍祖信斋书。

《王铁带　》，玲珑纽合，极人工之巧，皆近世所绝无。说者以为王镇邵时唐文宗所赐，传留至今六百馀年。万历初，为人所盗去，后得之，竟失其二片。

瑞榴轩　在邵学内科，岁结榴若干，则登甲者应若桴鼓。宋熙宁三年，结榴二十四枚，顶二枚大异常榴。是枓叶祖洽第一，上官均第二，同登甲者共二十四人。叶祖洽有《记》。后移于城外水北。绍兴中，令叶邃请即其地为县学。明嘉靖二十年，遂易其地为九龙观。隆庆四年，改为分守道，即今新道。

北岩寺古木　，在北岩寺佛殿后。高大异常木。中空如暹螺而上，顶开一窍，日照之若星。旁有孔，可俯而入，内可容十馀人，时闻异香。枝干扶疏，皮壳皱若龙鳞，鸟衔杂木丛生于其上，历年不知几许。相传永乐间，郡遭洪水，溪北人民淹没几尽，巢是树者得免。有功于郡甚大，游人多题咏焉。

“观澜有本” 四字　，在县东北石鼓溪中石上，水涸则见。不知何氏所书。

烈女台　在县东王堂香严寺后，小冈圆起。宋龚慎仪为歙州寇卢绛胁降，慎仪拒骂，遂举家遇害。绛取其二幼女以行，二女缢死于此，草为之不生，人因名。去台百步许有双烈墓。

“绣溪石　” ，宋尚书谢源明书，在绣溪溪中石上。“钓鱼台　” ，在熙春台西北。

《慈惠老人堂　》在郡城西熙春山下，经历郭英。

建，又置田若干，以养老而无后者。

旧军器库　在仓背，谓之老库。及建于今，地，为火所焚，转若大利。惟不宜挖败，恐有伤耳。乐野宫　在府城东三十五里。《建安记》：“越王无诸以七百里山涧之地，畋猎纵乐，故邑有乐野宫。” 其地今为民居。

司法厅　在府治东南。元为医学，宋时建。蒙古字学　寓学前之旧书阁。

尉司　樵川站　俱在水北，元时建。

杨坊寨　在府城东北五十里。

拏口寨　在府城东八十里。

同巡寨　在县南五十五里。上三寨俱宋绍兴年建，元改为巡检司，明洪武十一年省。

万石仓　在熙春山麓，宋时建。

贡士庄　宋有内庄、外庄，后为清凉、临江二寺所占。

登云庄　宋咸淳中，郡守廖邦杰拨浆源没入田创。

行用库　在府城南隅太平坊。元时置，后毁。明洪武八年复置，寻省。

东堂　在樵岚积善山，宋吕季克所隐处也。堂凡九景：曰《野塘小隐》，曰“敬义堂” ，曰《方拙寮》，曰“吟哦室” ，曰《爱莲》，曰《月台》，曰《菜畦》，曰《海棠屏》，曰《橘堤》。季克为九咏，朱文公属和之。

汲清堂　在“隆孝坊，知府夏英建。万历四年重修，增之以楼。” 四十五年重修，仍复其故。

雅歌堂　在郡斋，宋时建，有诗。

味道堂　在县东七台之麓。宋辰州判何兑、何镐读书之所，朱文公有记。元毁于兵，明成化间，里人贡士丘福捐地重建。郡守刘元致祭，有碑文。万历三十年，生员丘九河、丘九棘等重修。安淮堂　在城南壕上仁寿寺。宋杜杲有安淮功，归老，理宗即书“安淮” 二字赐之，因以表其居第之堂后为仁寿寺，万历三十四年毁。

尊道堂　在五都九里屯。晦翁七世孙所居之堂也。吴与弼题扁。

海棠亭　在县治内。宋张仕逊宰邑时，尝即听讼之所，手植海棠，因以名亭。后登台衮，邑人封植以方甘棠云。

斯美堂　在西塔山，元祐间知军方泽建。憩亭　在斯美堂西北，宋郡守李勉建。钟楼　旧在元妙观，今为县学，在明伦堂之东北，建自汉。元至大元年构，六角重楼，高耸云霄，《惠娘钳记》名“卓金枪” ，镇郡华表，禁钟悬焉。弘治十二年，守夏英重修，尚书刘璋记。正德九年毁，守王钫重修。万历十七年，令王应昌误信堪舆家议，移钟县治之新楼，而民间火灾频见，楼及禁钟俱毁焉。守李之用从众请，增修旧楼，仍募工范金为钟；火灾始寝，而民始宁。

望江楼　在东城上。故老言，未成城先建此楼，与西城三楼相望。高十馀寻，檐牙三重，俗名“三滴水楼。” 下瞰大溪，登之可望十里。万历三十五年，圮挥同曹大器重建。

平翠楼　在石鼓庙前。宋建，今废。

《平楚台　》在登高山麓，今为“崇元道院。”

越王台　在城东北。世传越王驻猎之所，今废。樵牧时得古瓦痕，皆罗纹雁翅，扣之铿如金石。熙春台　在登高岭平冢。宋至和中，知军张师忠创建。左临大溪，右连廛市，群峰远列，层屋冠其巅，危亭曲槛环其外。治平初，守吴梦得搜材展楹，花木名列，为郡壮观。元祐五年，守方泽徙建于山南麓。建炎间毁。绍兴间，守田伯强复建于山上。元大德三年，总管张祐重修，后毁。黄通有《诗》载“石屏。” 方澄孙俱有诗。循台而北，下瞰大溪，有矶可坐垂纶，是为“钓鱼台。” 弘治十二年，守夏英即熙春台南建“醒翁亭。” 嘉靖二十一年，守邢祉、同知曹金即熙春台址建熙春亭。

文昌阁　在会景阁右。万历四十四年，庠生募众守韩国藩助建。

会景阁　在“《熙春》惠应行祠前。”

《六虚》亭　在钓鱼台。万历四十六年，学宪岳和声建。

天香楼　在西塔。万历三十六年，守周之基“重修。”

“果、育” 二亭　在蒙谷。黄简肃公建，朱文公书扁。“翠微阁　” 在福山上。官祐有诗。

敕书楼　在县西大干庙内。藏宋代以来封《福善王之诰》。

保釐阁　在城东石岐山水南，丰应庙前。“樵溪亭　” 在石岐山麓。樵溪之滨，跨于冲衢，为东行迎送之所。

濯泉亭　在樵溪亭西数步，有泉一泓，殊甘寒。宋临流建亭，可用汲。今亭废，泉犹不竭。

清风亭　在惠应庙后。成化十二年守冯孜建。“紫云溪亭　” 在郡城北紫云溪上。郡士詹药圃建。

采芹亭　在县城外旧儒学前，今废。

官亭　有四，一在沙笼口，一在泉山窠口，一在垓岭，一在南阪曹源。

文会轩　在府儒学东庑后。正统间，训导叶兴建，名“会文。” 成化二十年，守刘元重修，改今名。官厅　有五，一在察院行台东，旧为社学。一在行台西。一在布政分司东。一在分司南。正德十五年，守张羽改三王庙为之。一在教场东，亦改三王庙为之。

《城南小隐　》，在丹台山之阳，邹文靖公四世孙总管铉藏修所。

“在轩　” 宋黄公绍读书轩也。

听雨轩　在福山。元黄清老读书之室也，今废。飞龙阁　在拿口五通岭。旧祀张睢王，威灵甚著。三十二年，里人邓朝聘、廷炜、廷煌等，募众重建，复阁守严，澂扁曰“飞龙。” 三十七年，令宋良翰以祀张王故，乃于阁后扁曰“天付完节” ，祠左复建文昌祠。初道从岭表度，及建阁，乃从山麓，行者便之。

回龙阁　：在拿口街尾。万历三十二年，里人吴深、陈之美等募众鼎建。郡守严澂扁曰“奎耀。” 己酉，大水冲圮。四十三年，兵宪吕纯如、同知邬若虚各捐赀十两，给义民吴胥募众重修。

灵杰塔　在城东十里许北石岐之巅。明万历间建。

光泽县

尉司　在县治西

税务　在县治东。上二署俱宋时建。

玉佩隐居　在乌佩山。后唐光州邓据以仆射镇邵武，居于此，子孙家焉。

锺秀楼　在县东交溪之涯。旧为迎恩亭，元建。明洪武六年，令卢充闾重建，后圮。永乐十八年，改建为楼，为使客往来迎送之所。参政杨鼎书扁。

半空烟雨亭　在县南云岩山上。宋建。诸山屹立，秀丽可爱，邑人以为胜游。元至正十五年毁。瑞竹亭　在县治中。宋元祐初，上官均以直谏謪宰兹邑，有竹生于庭，一株四干十八节。元至元二十四年，朱万初由馆阁出宰光泽，竹复生。因构亭扁曰“瑞竹” ，绘图刻石。

《杭川胜概》：亭　在县东二里，跨于通衢，令锺华建扁今名，左曰“送往” ，右曰“迎来” ，有诗。

劝农亭　在县西五里，令锺华建，有《劝农歌》。玉虚阁　在止马市万安桥西偏。正德八年县丞程履建。

《环翠亭　》在杭头市。

八角亭　在县西门外，跨于通衢，内即关帝庙。明崇祯年间建。

回龙阁　在县东交溪之前。地势如龙环顾，下临龙潭，故名“回龙。” 翠竹烟霞，颇称奇胜。万历十一年，知县刘一中建阁，阁外建亭以憩行人。推官濮应瑞书扁，知县汪正谊有题咏。

皇清康熙二十年，知县金鸣凤“纠倡绅士李师纲，危”

枢等募僧海亮化众，跨路为楼，高入云汉，雄丽视昔有加。

泰宁县

乐野宫　，闽越王游猎之所也。“旧《志》” 云：在县西隅街前，今为民居矣。

《高平苑　》，亦为无诸畋猎之所。

青云阁　在罏峰之巅。弘治十七年，郡守夏英建，自为《记》，今毁。

南谷亭　：在水南。邹应隆归休，宋理宗书“南谷” 二字赐之，因建亭揭扁。今废。

读书楼　宋丞相忠定公李纲在瑞溪保丹霞寺读书，因有此楼，有诗。

“读书处　” 宋理学文公朱熹避地所寓，在水南五里之小均坳，有诗。

迎恩亭　在县南二里。永乐年间圮。

“留云亭　” 在邑西梅口保挽丹岭。

避暑亭　在大田金龙山。文靖公归老，夏月常憩于此。

建宁县

旧县治　在今县治西南三里许。

丞厅　在旧县左，宋改震午，有记。

主簿厅　在旧县治北。吴七德有记。

尉厅　在旧县治东，胡云龙有记。

下营　在旧县北

朝京馆　在县西

绥城驿　在县西熊家岭。黄镇有《记》。

凤山驿　在县东

洛阳驿　在县东洛阳桥。

濉江驿　在县北街

都溪驿　在县南都溪保。

永安仓　在县西里心保永安寨傍。

瞻用盐仓　在县治西旧盐厫之南。“西峰堂　” 在县东三十里西峰下。

水明楼　在县北，宋建，今废。

越王台　在县北蓝田保，百丈均。世传“越王无诸游畋台于此” ，故址犹存。

止戈亭　教场中亭也

流绿亭　亦名“环绿亭” ，在北城上，挹西北诸山之秀。令宋秉孙建，今废。

跨鳌亭　在东山之巅，宋建。下瞰城邑，一览可竟。

斗角亭　在县东潭堤上。宋淳祐十二年，令廖邦杰建。取“河潭流斗角，此地出三元” 之语命名。濉城亭　在县东一里。宋嘉熙三年，令祝沂建，为迎送之所。

青云亭　在县北青云岭。上凌高峰，下覆古道，凡有远行，祖饯于此。

濬川阁　在县治东镇安桥头。宋玥建，名“圆应阁。” 十一年，令廖邦杰改今名。

“凌虚阁　” 在凤山。邑人余志有诗。

龙湖堂　在县东洛洋保。

“复道亭　” 在县治北街显功坊五忠庙前。“尊恩亭　” 在县休谷书院内。

安静室　在县治内，今废。

平远阁　在县南濉江南。宋时建，废址犹存。江月亭　在县东。

驻马亭　在将屯保朱家隔。

四拜亭　在县南濉江滨。

迎恩亭　在水东。明嘉靖十八年己亥，令梁随建。三十九年庚申，令吴公金重建。

竹洲亭　在竹渡侧。嘉靖十三年甲午，邑人徐世忠建。

南津亭　在水南大街。旧《志》名“四柱亭。” 弘治十年丁巳，郡守夏英建，后圮。嘉靖年间，邑令何孟伦、皮志文相继修葺，后又圮。万历二十八年庚子，令叶梦熊欲复建此亭，召集水南耆老等，谋所以举事。而义民吴自轩愿独力创复。乃伐木鸠工，易四柱而八之，颇称壮丽。

憩马亭　在澜头岭上。明嘉靖间邑人建，为迎送之所。

望君楼　一在排前保，一在冨田保，雷钵岭上。练江亭　在城西青山上，今废。

《雨我亭　》在青云岭上。

平远阁　在南津

来仪阁　在凤山